Titityy: Lissu Titityy\nSain Marialta Mammanuunista haasteen kertoa oman blogini nimen synnystà. Siispà... Olen syntynyt Tiaisen perheeseen, joten Titityy ilman muuta. Blogia tehdessà alkuhankaluutena oli se, ettà Jyvàskylàssà on lankaliike Titityy, josta en tiennyt mitààn, koska semmoista nimeà ei bloggeri tuntenut. Vielà kerran: EN MYY LANKOJA, enkà villoja enkà muutakaan tarviketta. En ole Lanka-Titityy. Blogini ylàkuvassa on osa isàni maalaamasta postikortista, ja siinà nàkyy myòs hànen nimmarinsa. Myòs kàyntikortissani on tuo tintti, samasta kortista. (Kiitos taas kerran kortin tekijàlle, Seija-systerin toiselle jàlkikasvulle!) Lissuksi minua sanoo sisarusten jàlkikasvu, joten siinàpà se: Lissu Titityy. *** Bloggeri on pari pàivàà nyt temppuillut oikein kunnolla. Esim edellisen postauksen viimeiset kommentit (Merruli ja minà) ovat lennelleet jonnekin. Sain Merrulilta onnittelut voitettuani hànen arpajaissaan ihania juttuja. Minà laitoin kiitokset pikkuiselle onnettarelle, tulevalle eskarilaiselle. On tainnut blogistanian piuhat olla sekaisin... ... Sen sijaan piuhat eivàt olleet sekaisin Milanon La Scalassa, kun Susanna Màlkki meni, johti ja voitti. Oopperatalo sai uuden valtiattaren vaaleasta suomalaisesta. Brava!!!\nTuulet ovat tuivertaneet viime aikoina niin, ettà freesiat piti nostaa turvaan. Vasemmalla on yksi minun tàmàn hetkisistà aseista òtòkkàjahdissa: sitronellakynttilà. Nyt joka huoneessa on vaikka mità, mutta eihàn ulkona voi moista varustelua olla, joten sinne tàytyy varustautua voiteilla ja geeleillà sekà antihistamiinilla. On tàmàkin, mutta taas kerran, onpahan pààskysten pojilla ruokaa!\nNàità aarteita vartioin tarkoin. Laitoin kourallisen viime kesàn krassisadosta multaan, ja luulenpa, ettà ne kaikki itivàt. Nyt vain toivon niiden sààstyvàn perhosten munimiselta. Pààskyt: lennelkàà vaan parvekkeen làhettyvillà. (Pààskyjà on muuten tààllà kahta sorttia: haarapààskyjà ja ràystàspààskyjà. Tuntuvat asustavan kumpikin laji omissa làhiòissààn naapuritalojen kattohirsien alla!)\nMelooneja, kirsikoita, aprikooseja... Ei ihan vielà, sillà nàmà ovat Espanjasta. Minà jaksan odottaa paikallisia. Parin viikon pààstà. Ihanaa. Vielà tyydyn mansikoihin. Jos lòydàn niità pienià ja makoisia.\nNàmàkin ovat espanjalaisia. Katsokaa hintaa - 45 e kilo! Toisaalta, samaan hintaan saa sienissà asustavia pikkuisia, valkoisia proteiiniasukkeja. Hui kauhistus. Minà jaksan odottaa, ettà noin kolmen kuukauden kuluttua voin itse (toivottavasti) valita kotimetsistà omat herkkuni.\nSaapasmaalaiset odottelivat 11.05. Roomaan ennustettua maanjàristystà, jonka piti tuhota Ikuinen Suuri Kylà. Ei tullut. Sen sijaan tuli Etnan purkaus, joka pysàytti pàivàksi làheisen Catanian lentokentàn liikenteen. Sen sijaan tuli Espanjan tuhoisa maanjàristys. Maan sisus elàà Vàlimeren tàllà reunalla. Turvallista viikonloppua, missà sitten asustelettekin.\nLähettänyt Lissu klo 23.08\nTunnisteet: Blogi, Etna, hedelmàt, kukat, maanjàristys, sienet, Susanna Màlkki\nanumorchy 14. toukokuuta 2011 klo 8.15\nAi Etna on herannyt taas! Se olisikin ollut mukava nahda. Tai ehka ei, kun lentomme oli Cataniaan.\nMina odotan innolla aprikooseja. Niiden aika on vaan tosi lyhyt, ainakin taalla.\nLissu 14. toukokuuta 2011 klo 9.44\nEtna aukaisi taas ammottavan tulikitansa. Upeita kuvia nàytettiin telkkarista. Olisihan se ollut teillekin alkukantainen kokemus seurata purkausta monien muiden turistien joukossa, sillà kanssa oli katsomassa runsaasti. Onneksi aineellisia vahinkoja ei tullut, mità nyt lentoliikenne oli pàivàn seis! Aprikoosien aika on tosiaankin lyhyt, siksipà nautinkin niità ihan ahmimalla. Ja lopuksi teen myòs aprikkosihilloa.\nAnonyymi 14. toukokuuta 2011 klo 18.52\nEipä todellakaan houkuttele nuo kuvan tatit, mutta kuvien hedelmät ovat njam.\nJospa meille tänne tulisi yhtä hyvä tattivuosi kuin oli edellinen, viimeiset kuivatut tattimuruset ovat kaapissa.\nKeittelen parhaillaan korvasieniä.\nOnneksi ei tullut sinne maanjäristystä.\npikkujutut 14. toukokuuta 2011 klo 20.29\nAprikooseja ja kirsikoita odotellaan täälläkin. Vesimelonia ollaan jo syöty.Jännitin puolestasi maanjäristystä, onneksi ei tullut..\nLissu 14. toukokuuta 2011 klo 21.08\nSeija-systeri: Niinpà! Odotellaan sienisatoa vesi kielellà. Onneksi ei tullut, ja onnettomuudeksi tuli tuonne lahden toiselle puolelle.\nPikkujutut: Sòin pàivàllà ensimmàiset (eko)kirsikat ja voi ettà mikà maku. En osannut jànnittàà jàristystà etukàteen, mutta monet saapasmaalaiset làhtivàt Isosta Kylàstà 'lomalle' keskellà viikkoa. Varmuuden vuoksi.\nMaria 14. toukokuuta 2011 klo 21.51\nVoi kiitos kun nappasit haasteeni!Bloggeri on temppuillut ja vasta nyt tänne sisään pääsin.Mielenkiintoista sanoi pappa kun kuuli kapelimestari uutisen.Muusikko kun on -kaikki orkestereihin liittyvä kiinnostaa.\nLissu 15. toukokuuta 2011 klo 19.20\nMaria: Oli mukavaa ottaa haaste vastaan! Bloggeri on tosiaan temppuillut. Olen tànàànkin yrittànyt vastata tàhàn kommenttiisi ilman onnistumista. Mitenkàhàn tàllà eràà kày? Minà tykkààn musiikista, ja varsinkin italialainen ooppera saa ihon kananlihalle. Terveisià asiantuntijalle.


Altai 2018 D7 – Savon Surauttelijat\nAltai 2018 D7\nPosted by savonsurauttelijat on elokuu 9, 2018 0 Comments\nBarnaul 0km, 0h\nBarnaul 625000 asukasta.\nTänään oli vuorossa lepopäivä ja tutustuminen Barnaulin kaupunkiin.\nEdellisen illan jäljiltä aamulla vähän nukutti ja heräilimme aika myöhään. Aamupala oli pitkästä aikaa hyvä, kun saatiin emännän tekemää kunnon puuroa sekä hedelmiä. Aamupalapöydässä tutkiskelimme mistä ja miten saisimme rajavyöhykeluvat haettua. Selvittelyn ja soittelun jälkeen saimme tietää, että siellähän ne virastossa luvat meitä odottaa kunhan vaan käymme ne hakemassa. Virasto oli juuri kiinni, joten meillä ei ollut kiirettä niiden hakemisen kanssa.\nAamupalan jälkeen lähdimme kaupungille ja ensimmäisenä menimme paikalliseen huvipuistoon. Siellä rohkeimmat eli isäntäperhe ja Sami uskaltautui vuoristorataan. Vähän aikaa siellä käveltyämme virastokin aukesi, joten seuraavan suuntasimme sinne.\nKyllähän se virasto oli sellainen paikka, että ei sieltä olisi kahdestaan niitä lappuja varmaankaan saatu. Eteisestä piti soitella ja vaikka mitä tehdä, että saimme jonkun hakemaan meille sen lapun. Virastoon emme päässeet eteistä pidemmälle eikä siellä saanut kuvata. Mielenkiintoisen näköinen paikka. Saimme kuitenkin laput kouraan ja näinpä voisimme seikkailla rajan tuntumassa ihan luvan kanssa.\nViraston vierellä oli moottoriliike, josta lähdimme ostamaan Mikan haljenneen bensakanisterin tilalle uutta. Sieltä löytyikin varsin hyvä kanisteri ja kohtuuhintaan, niinpä Samikin päätti ostaa samanlaisen. Samasta kaupasta saimme Mikalle vielä varalle moottoriöljyä, jota ei tosin meinannut kovin helposti löytyä. Kaupassa käytiin ensin etsimässä ja kertomassa mitä halutaan ostaa. Sitten mentiin ne toiselle tiskille maksamaan, jonka jälkeen käytiin ensimäisestä paikasta tavarat hakemassa kuittia vastaan. Mielenkiintoinen tapa, mutta homma hoitui. Kanistereiden oston jälkeen yritettiin etsiä Mikalle uutta kypärää, muta sitä ei tällä kertaa löytynyt. Löysimme kuitenkin kaupan josta saatiin ostettua nettiin lisää dataa. Tai paremminkin liittymään laitettiin rahaa, jolla piti sitten illalla vielä ostaa dataa apin kautta. Homma saatiin kuntoon ja puhelimeen lisää nettiaikaa. Samasta kaupassa ei myyty kuin operaattorilukittuja modeemeja, joten sami jäi ilman modeemia jota hän on yrittänyt metsästää.\nShoppailujen jälkeen mentiin syömään hienoon kahvilaan, jossa nautimme maittavan lounaan. Kello oli pitkällä iltapäivän puolella, joten johan alkoi nälkä ollakin vaikka muutamat jätskit olimme syöneetkin.\nRuokailun jälkeen menimme autolla samalle mäelle kuvaamaan kaupunkia kuin olimme edellisenä iltana käyneet. Maisemat olivat hienot ja kukkulalta näkyi yli kaupungin.\nValokuvauksen jälkeen ajelimme Biker Baariin, jonne eilen emme kerinneet mennä. Tämä on paikallisten motoristien kantapaikka, kuten myös isäntäperheen. Paikka oli todella upea ja siellä oli paljon hienoja yksityiskohtia. Lätkäsimme meidänkin tarran baarin seinälle, jossa se nyt sitten saa loistaa hamaan tappiin saakka. Samalla stopilla kävimme myöskin ostamassa Samille modeemin sekä siihen liittymän. Näin kaikki pakolliset ostokset oli suoritettu ja lähdimme takaisin asunnolle.\nIllalla vierailulla kävi motoristi jolta saimme hyviä vinkkejä, missä kannattaisi käydä. Voi olla, että ne jäävät näkemättä koska sijaitsevat meidän reitiltä liikaa sivussa. Houkutus on kuitenkin suuri, joten saas nähdä. Saimme myös tietää, että Teletskoe-järvelle on helppo ajaa.\nSami sääti modeemia ja selvisikin, että liittymä ei toimikaan kuin kännykässä. Onneksi modeemin kautta toimivat melkein kaikki muut paitsi internet-selain. Joten ihan turhaksi ostos ei jäänyt, vaikka alussa vähän säikäyttikin.\nAsentelimme pyöriin uudet bensakannut, jotka ei meinannut alussa oikein istua. Samilla piti nykyisen bensakannun alustaa vähän pihdeillä väännellä ja muokkailla, mutta lopputulos oli hyvä ja kannu pysyy varmasti mukana. Mika tarkisteli vielä öljyt ja ne olivat vasta puolessa välissä, joten öljy menee varalle laukkuun. Samalla Mikan pyörä sai uuden tarran etupleksiin.\nSöimme vielä grilliruokaa illan päätteeksi ja pakkailimme tavarat aamun lähtöä varten valmiiksi. Aamulla on suhteellisen aikainen herätys ja seuraava lepopäivä onkin sitten vasta Moskovassa. Päivä oli mukava ja kelikin suosi matkaajia.\nErityiskiitokset Seryogalle ja Evgenialle hienosta päivästä ja vieraanvaraisuudesta koko vierailun aikana! Heidän vieraanvaraisuus oli uskomatonta ja olimme kuin perheenjäseniä vierailun ajan.


Madridin jouluvalot - TimeOut Madridin jouluvalot - TimeOut\nSaavuttiin eilen Madridiin joulunviettoon, ja heti ensimmäisenä iltana oli pakko päästä katsomaan tämän vuoden jouluvalot. Madridin keskusta illalla valojen kanssa on niin kaunis! Tuntui että koko kaupunki oli lähtenyt lauantai-illalla ulos, pidin kaupungin vilskeestä. Samalla kiitettiin onneamme, ettei olla jätetty lähjojen ostoa viimeisiin päiviin. On kiva kulkea katuja ihmisjoukossa, muttei olisi kiva jonottaa kauppojen tungoksessa.\nJouluisen kaupungin näkeminen sai virittäytymään lomatunnelmaan. Nyt tekee mieli pelata lautapelejä, lukea kirjaa, leipoa, ja käpertyä sohvalle katsomaan elokuvaa. Tänä vuonna yritetään olla rauhassa kotona, eikä olla tehty liian paljon suunnitelmia lyhyelle ajalle. Mitä ehditään tehdä tehdään, muttei stressata. Improvisoidaan hetki kerrallaan. Tämä on varsinkin minulle uutta, sillä yleensä tykkään suunnitella kaiken etukäteen.\nTänä vuonna olemme jättäneet joulun valmistelut vähälle. Minulla oli töissä ja Robertolla koulussa kiirettä, ja viime viikko meni minun Lontoon – matkaani. Kotia ei ole puunattu, eikä kaikki ole täydellistä, olemme vain pakanneet matkalaukut ja saapuneet Roberton vanhemmille. Iso kiitos heille kaikista valmisteluista, koti täällä on ihanan jouluinen koristeluineen ja musiikeineen. Ruokaa riittää, niin kuin täällä aina.


Tarinoita vihreästä talosta: hyvää itsenäisyyspäivää!\neilen illalla oli firman pikkujouluruokailut. olen sen verran viaton tyttöparka että unohdan aina että niissä tarjoillaan juomapuoltakin. joka vuosi sama juttu, ajattelen, että menen syömään niin että napit lentelee ja vyöryn sitten kotiin ja kaadun selälleni sänkyyn ja vedän sikeitä aamuun. ja taas toistui sama kaava kuin joka vuosi, olin jo aloitusglögin jälkeen hihittelemässä kuin idiootti. siihen päälle punaviinit ja liköörit. se meni kuitenkin suunnitelman mukaan, että söin niin paljon että meinasin posahtaa. luulin etten pysty tänäänkään vielä syömään mitään.\nmutta aamun koittaessa lähdimme koko porukka johannalle glögitortulle, pullalle, pipareille, kaneliässille jne. sitten kotiin, isännällä oli kokkausvuoro. söimme uunilohta, lohkoperunoita ja omena-sellerisalaattia. sitten jälkiruuaksi joulutorttuja, eikä tehnyt tiukkaakaan. onneksi mulla on niin hyvä aineenvaihdunta.\nviikolla leivottiin lasten kanssa joulupipareita. ne on jo syöty mutta näitä söpöjä piparikuusia olen vielä varjellut herkkusuilta!\nmeidän aivorajoitteinen puppemme oli karkuteillä taas. naapurin setä oli ollut omansa kanssa lenkillä ja koulun paikkeilla oli tullut killi vastaan. hän oli saanut sen maaniteltua seuraamaan heitä kotiin asti. voi mahdotonta pölvästiä, koululle kun on meiltä matkaa yli kilsa! ei sillä ole juoksuakaan, ihme touhua tuommoinen kyläluutiminen. silloin oli vielä 17 astetta pakkasta. ajattelin että kyllä se kohta tulee kun on niin kylmä, että se on varmaan mennyt leikkimään tuossa lähellä asuvan malamuutin kanssa. yli tunnin se sitten kuitenkin kerkesi olemaan liesussa ennen kuin setä palautti hänet, ja arvatkaa vaan miten monta kertaa sen tunnin aikana kävin ovella huutamassa kurkku suorana! luulisi että oli rimppakintut vähän jäässä jo silloin. ja varmaan oli se rusina siellä korvien välissäkin kun ei mitään sanonut.\nseikkailunalle ei ollut mukana tällä reissulla.


Vuokrataan kerrostalo Yksiö - Tampere Hervanta Tieteenkatu 11\n1h + Kylph/wc , kerrostalo, 630 €/kk, 27,5 m²\nvuokrahuoneisto, Tampere, Hervanta, Tieteenkatu 11\nUpouusi koti ylimmästä kerroksesta ja omalla parkkipaikalla valmistuu lokakuun lopussa. Parkkipaikan vuokra on 30e/kk, jos sen haluaa vuokrata. Ranskalainen parveke ja tiskikone löytyvät. Asuntoon pistetään ylimääräisinä lisätyönä vielä induktioliesi, kuvallinen ovipuhelin ja turvaketju ovisilmineen. Lisäturvana on vielä kaksi lattiakaivoa kylpyhuoneessa ja pesuainekaappi lukoilla. Äänieristyskin on tässä omaa luokkaansa verrattuna vanhoihin asuntoihin. Sijainti on vallan mainio. Läheltä löytyvät mm. Ratikka, kaupat ja TTY. Kyselyt tämän sivun kautta.\nTerveisin Kristian Lahtinen.\nTieteenkatu 11, 33720 Tampere\n1h + Kylph/wc\nLuottotiedot oltava kunnossa. Kotivakuutus pakollinen. Avaimet luovutetaan, kun vakuus on tilillä ja luottotiedot nähty. Vesimaksu määräytyy kulutuksen mukaan, josta vuokralainen vastaa.


Sheldan Nidle - päivitys 18.1.2005\nHengellisen hierarkian ja Galaktisen Liiton tiedote 18.1.2005 - kanavana Sheldan Nidle\n(http://www.paoweb.com/sn011805.htm , suomentanut Olli)\nTervehdys, rakkaat ystävät! Me tulemme taas kertomaan teille uusia asioita! Aiemmissa viesteissämme kertomamme Äiti Maan mullistukset jatkuvat edelleen. Viimekuinen merenpohjassa tapahtunut maanjäristys ja sen aiheuttama hyökyaalto on vain yksi näistä eri puolilla maapalloa tapahtuneista mullistuksista. Maapallon mannerlaatat ovat hiljalleen saavuttamassa sellaiset keskinäiset sijainnit, että tarpeellinen lukkiutumisprosessi voi alkaa. Kun tämä prosessi käynnistyy, se päästää valloilleen niin massiiviset maanjäristykset ja tulivuorenpurkaukset, että vastaavia ei ole koettu koko pitkän kirjoitetun historianne aikana. Lisäksi ilmakehänne reagoi niihin valtaviin energioihin, joita Aurinko ja ihmisen avaruuteen tuottama avaruusromu synnyttää. Äiti Maan tasapainoa järkyttää myös se suuri paine, joka aiheutuu Hänen tarpeestaan vapautua siitä taakasta, jonka kaikki ilmakehässä, maaperässä ja vesissä olevat saasteet aiheuttavat. Niinpä te olette juuri saapuneet vaaralliselle aikakaudelle. Kuitenkin nämä kasvavat vaarat ovat varmoja enteitä siitä, että uuden maailmanne toteutumisen aika on todellakin käsillä.\nEdessänne on monia muitakin traagisia katastrofeja, ellei jumalallisen suunnitelman asettamia suuria muutoksia saada nopeasti päätökseen. Taivas on ilmoittanut nykyisille vallanpitäjille, että heidän valtakautensa on saavuttanut päätepisteensä. Nyt on aika, jolloin Maapallon ja sen asukkaiden tulee nousta vastarintaan näyttääkseen meidän maanpäällisille liittolaisillemme, kuinka voimakkaasti he toivovat näiden oikeutettujen muutosten toteutuvan. Vastavuoroisesti valtavat rahasummat ovat valmiina jaettavaksi teidän keskuuteenne. Tämä jaettava vauraus on ensimmäinen vaihe siinä suuressa suunnitelmassa, jonka Taivas on määrännyt toteutettavaksi ja jonka teidän Ylösnousseet Mestarinne ovat tilanneet. Me täällä Valon Galaktisessa Liitossa annamme tukemme näille toimille ja vaadimme, että Taivaan asettamaa pyhää aikataulua noudatetaan asianmukaisella tavalla. Me olemme ylpeitä maanpäällisten liittolaistemme suurenmoisista ja uutterista ponnisteluista. Todella vaativaa ja tarkkaan laskelmoitua suunnitelmaa ollaan panemassa täytäntöön koko ajan - myös tätä viestiä kirjoitettaessa. Kuitenkin tällä hetkellä on tärkeää se, että järjestetään juuri oikeaan aikaan hyvin organisoitu suuri protesti niitä tahoja vastaan, jotka tukevat tämän viimeistä pimeyttä edustavan salaliittonne toimintaperiaatteita. Tämän protestin tarkoitus on osoittaa näille ylimielisille huijareille se, kuinka voimakkaasti te tuette meidän maanpäällisten liittolaistemme toimia ja toivotte sitä, että nämä huijarit syöstään vallasta.\nMe olemme ylpeitä kaikista teistä, jotka jaksatte toimia tätä selkeästi laitonta Pohjois-Amerikan nykyistä vallanpitäjäryhmää vastaan. Teidän toimintanne antaa voimaa niille, jotka ovat suunnittelemassa tämän ryhmän vallasta syöksemistä ja jotka toivovat sen tapahtuvan rohkeasti ja nopeasti. On laadittu lukuisia lainopillisia dokumentteja, jotka ennakoivat tämän laittoman vallanpitäjäryhmän valtakauden loppua. Ainoat jäljellä olevat toimenpiteet ovat jo pitkään luvattujen rahavarojen jakaminen ja sitä seuraava välttämätön vaihe, joka tulee lopettamaan valheellisen "sodan terrorismia vastaan" ja ohjaamaan maailmanne kohti maailamanrauhan tilaa. Tämä uusi tilanne tulee myös antamaan ihmiskunnalle mahdollisuuden nähdä todelliset kykynsä. Tämä valtava energia tulee avaamaan teille tietä kotiplaneettanne auttamiseen ja lopulta ensimmäisen yhteydenoton toteutumiseen. Tämä viimeisin vaihe on tietenkin meille hyvin rakas. Lähes tuhannen vuoden ajan me olemme seuranneet outoa pimeää näytelmää, jota Anunnakit ja heidän maanpäälliset käskyläisensä ovat esittäneet. Rakkaat Ystävät, nyt on tullut aika aloittaa uusi näytelmä. Se tulee olemaan riemukas komedia, jonka jokainen teistä omalta osaltaan käsikirjoittaa ja jonka Taivas rakastavasti ohjaa. Meidän osamme on armollisesti esittää tärkeitä tukevia rooleja.\nJoka puolella planeettaanne on suuri laivasto aluksiamme, jotka ovat pitkään pitäytyneet enimmäkseen piilossa teidän katseiltanne. Vain satunnaisesti olette nähneet aluksiamme taivaallanne. Aluksemme ovat enimmäkseen tekeytyneet taivaanne "normaalien" ilmiöiden näköisiksi: kirkkaiksi tähdiksi, tähdenlennoiksi tai näyttämään kuulta sen eri vaiheissa. Toimimme näin pysyäksemme mahdollisimman huomaamattomina. Kuitenkin planeettanne nykyisen tilan vakavuus pakottaa meidät muuttamaan tätä toimintatapaamme erilaiseen suuntaan. Äiti Maa ei ole heikko. Hän on elävä ja voimissaan. Te saatte jatkuvasti todisteita Hänen voimastaan. Tämä valtava voima on yhtä suuri kuin teissä jokaisessa oleva voima. Teille on tullut aika lisätä rukouksianne Äiti Maan puolesta. Antakaa Hänen tietää se, että te välitätte Hänestä ja toivotte sitä, että nyt täytyy muotoilla uusi aiempaa ystävällisempi yhteistyösuunnitelma teidän ja Äiti Maan välille. Tämän suuren suunnitelman yhteinen laatiminen on keskeisessä osassa siinä, mitä on pian tapahtumassa. Muistakaa, että te olette Äiti Maan kallisarvoisia kutsuttuja vieraita!\nKoska me olemme teidän ja Taivaan kutsumia vieraita, me olemme tulleet planeettanne tuntumaan. Nyt on koittanut aiempaa suoremman asioihin puuttumisen aika. Me olemme käyttäneet viimeksi kuluneet viisi vuotta salaisen hallituksenne hirvittävien suunnitelmien rajoittamiseen. Näihin suunnitelmiin kuuluivat muun muassa suihkukoneiden tiivistymisjuovaohjelma, uuden perimänne kanssa operointi ja teidän valmistelemisenne aiempaa kehittyneempiä "mielenhallintaohjelmia" varten. Tiivistymisjuovaohjelma toteutettiin naamioituna kokeelliseksi "säätilanhallintatutkimukseksi", vaikka sen todellinen tarkoitus olikin saada ihmiset sairastumaan. Tällä hetkellä me olemme suurimmaksi osaksi pysäyttäneet tämän ohjelman ja korvanneet sen uudella tiivistymisjuovaohjelmalla, jonka tarkoitus on ensin luoda "turvaverkko" Maapallon ympärille ja sitten valmistella ilmakehäänne ainutlaatuista teknologiaa varten, jonka avulla se voidaan puhdistaa runsaista saasteistaan. Tämän toiminnan me aloitimme yli viisi vuotta sitten ja se on saavuttamassa ylevät tavoitteensa. Olemme juuri äskettäin laajentaneet tätä toimintaamme. Päivän aikana monet teistä näkevät aluksiamme suorittamassa tehtäviään ylhäällä ilmakehässänne. Mutta tämä on vasta alkua.\nMeidän suunnitelmiimme kuului kartoittaa ja tuhota suurin osa Maapallon läheisyydessä olevasta ihmiskunnan tuottamasta avaruusromusta. Monet kansalliset avaruusjärjestönne ovat jo pitkään olleet tietoisia tästä toiminnastamme. Kuitenkin he joko suhtautuvat meidän toimintaamme välinpitämättömästi tai kiistävät sen olemassaolon. Tähän mennessä me olemme poistaneet noin yhden kolmasosan Maapallon läheisyydessä leijuvasta vaarallisesta avaruusromusta. Loput kaksi kolmasosaa tulemme poistamaan pian ensimmäisen yhteydenoton tapahtumisen jälkeen. Tämä avaruusromu on tuottanut Äiti Maalle paljon harmia. Sen läsnäolo on vahingoittanut suuresti Hänen herkkiä ylempiä energiakenttiään. Kuitenkin meidän tiederyhmämme ovat korjanneet nämä vauriot ja asettaneet suojakentät kaikkien niiden alusten ympärille, joita nämä samat "avaruusjärjestönne" ovat avaruuteen lähettäneet. Näiden avaruusjärjestöjenne asiantuntijoiden alkeelliset käsitykset eivät sisällä todellista tietoa siitä, miten elävä planeetta toimii. Meidän tarkoituksemme on korjata täma tilanne sen jälkeen, kun ensimmäinen yhteydenotto on tapahtunut.\nToinen ohjelmamme on suunnattu Anunnakien maanpäällisten käskyläisten jo vuosikymmeniä sitten rakentaman maailmanlaajuisen psyykkisen verkoston muodostamien vaarojen rajoittamiseen. Tämä verkosto pahentaa sitä väkivaltaa, vihaa ja yleistä epäsopua, joka on myötäsyntyistä niissä yhteiskunnissa, jotka nämä samat maanpäälliset käskyläiset ovat luoneet ja joita he hallitsevat. Näiden negatiivisten tapahtumien tuottama energia vahvistaa tätä verkostoa ja ylläpitää pimeää vaippaa todellisuutenne ympärillä. Meidän tehtävämme on häiritä tämän verkoston toimintaa. Tätä tarkoitusta varten suunnitellut aluksemme lähettävät jatkuvasti ympäristöönsä psyykkisiä häirintäkenttiä, jotka jonkin verran rajoittavat tämän negatiivisen kentän tehoa. Niinpä maailmanne monissa osissa esiintyy huomattavan vähän rikoksia ja muuta epäsopua. Tämän toimintamme avulla me pysäytämme viimeisen pimeän salaliittonne aikeet ottaa käyttöön uusia osia siitä todella inhottavasta mielenhallintajärjestelmästä, jonka heidän aiemmat pimeyttä edustaneet "ystävänsä" heille lahjoittivat.\nNämä ovat ainoastaan muutamia esimerkkejä asioista, joita me teemme. Näiden lisäksi me vaikeutamme tätä viimeistä pimeää salaliittoa löytämään voimavaroja estämään meidän maanpäällisten liittolaistemme suunitelmien toteutumista. Me tarkkailemme heitä ja teemme sen, mitä Ylösnousseet Mestarinne neuvovat meitä tekemään tämän viimeisen pimeän salaliiton kukistamiseksi. Pian meidän maanpäällisten liittolaistemme ja teidän yhteiset ponnistelunne tulevat syöksemään vallasta tämän viimeisen ylimielisten lurjusten joukon. Siksi me pyydämmekin teitä nyt lisäämään ponnistuksianne. Pitkään odottamanne menestyksen aika lähestyy nopeasti! Taivas vakuuttaa meille, että tämän viimeisen pimeän salaliiton outojen vallanhimoisten juonittelujen mitä loistavin Loppu lähestyy! Tulossa oleva ajanjakso edellyttää teiltä todellista keskittymistä ja valmistautumista mitä ihmeellisimpien tapahtumien sarjaan! Siihen kuuluu myös meidän ja teidän välinen virallinen ja suurenmoinen tapaaminen. Muistakaa, että Yhdessä Me olemme Voitokkaita!\nTänään kerroimme teille muutamista ajankohtaisista asioista. Kerroimme teille aiempaa enemmän siitä, mitä me teemme ja olemme tehneet edistääksemme teidän ja maanpäällisten liittolaistemme päämääriä. Jälleen kerran me pyydämme teitä pysymään omistautuneina näille päämäärillenne ja keskittymään nyt viimeisiin keinoihin nähdäksenne tämän voittonne saavuttavan kohtalon määräämän päätöksensä. Me lähdemme nyt. Siunausta teille kaikille! Tietäkää sydämissänne, että taivaan rajaton tuki ja vauraus on kanssanne. Olkaa siunattuja rakkaudessa ja ilossa.